Up-582/02
Datum: 2003-03-18T00:00:00.000+01:00
ecli: ECLI:SI:USRS:2003:Up.582.02
vrsta: posamični akt
zadeva: ustavna pritožba
objavljeno: Neobjavljeno | 18.03.2003
dokument: US22231
akt: Ustavna pritožba A. A. zoper odredbo Okrajnega sodišča v Kopru št. 0001 I 2002/00357 z dne 29. 8. 2002
resitev: zavrženje
izrek: Ustavna pritožba A. A. zoper odredbo Okrajnega sodišča v Kopru št. 0001 I 2002/00357 z dne 29. 8. 2002 se zavrže.
stavek: Ker v obravnavani zadevi ni bila izpolnjena procesna predpostavka izčrpanosti pravnih sredstev, je Ustavno sodišče ustavno pritožbo zavrglo.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
podlaga: Člen 55.1.2, Zakon o Ustavnem sodišču [ZUstS]
datum_vloge: 2002-09-25T22:00:00.000Z
datum_odlocitve: 2003-03-17T23:00:00.000Z

# Up-582/02-6

7. 4. 2003

# SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 18. marca 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

sklenilo:

Ustavna pritožba A. A. zoper odredbo Okrajnega sodišča v Kopru št. 0001 I 2002/00357 z dne 29. 8. 2002 se zavrže.

## OBRAZLOŽITEV

Z izpodbijano odredbo je Okrajno sodišče v Kopru odločilo, da je pritožnica (v izvršilnem postopku dolžnica) dolžna v roku 15 dni predložiti seznam svojega premoženja in za svoje terjatve navesti dokazila.

Pritožnica z ustavno pritožbo izpodbija v izreku navedeno sodno odločbo. Zatrjuje kršitev pravic iz 53., 54., 56. in 66. člena Ustave. Izraža svoje nestrinjanje s tem, da bi kdorkoli zahteval izvršbo oziroma pisal odredbe v škodo njeni družini.

V skladu z 51. členom Zakona o Ustavnem sodišču (v nadaljevanju ZUstS) je ustavno pritožbo mogoče vložiti šele, ko so izčrpana vsa pravna sredstva. Zoper izpodbijano odredbo sicer ni samostojnega pravnega sredstva, vendar pa bi lahko pritožnica razloge, ki se nanašajo na to odredbo, uveljavljala v pravnem sredstvu zoper sklep, s katerim sodišče dolžnika v primeru, če ne izpolni navodila iz odredbe, kaznuje z denarno kaznijo (peti odstavek 31. člena in 33. člen Zakona o izvršbi in zavarovanju, Uradni list RS, št. 51/98 in nasl. - ZIZ-A). Šele po izčrpanju pravnih sredstev zoper navedeni sklep bi bilo mogoče šteti, da je procesna predpostavka izčrpanja pravnih sredstev po 51. členu ZUstS izpolnjena.

Ker torej ustavna pritožba ni dopustna, jo je Ustavno sodišče zavrglo.

Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata
mag. Marija Krisper Kramberger